Wara li l-armata ilha numru ta' sigħat fuq il-baħar tistenna deċiżjoni mill-Gvern, l-immigranti issa ddaħħlu fl-Isla 118-il immigrant ddaħħlu f'Boiler Wharf l-Isla għall-ħabta tas-sitta tal-Ħamis filgħaxija. Dan wara li l-armata kienet ilha numru ta' sigħat fuq il-baħar ftit 'il barra mill-kosta Maltija tistenna deċiżjoni mill-Gvern dwar fejn se jiddaħħlu, jekk hux se jinżammu fiċ-Ċentri ta' Detenzjoni jew fuq xi bastiment f'ibħra territorjali internazzjonali. Minkejja li dan is-sit ħabbar li l-armata, permezz tal-lanċa P52, kienet salvat lill-immigranti kmieni l-Ħamis waranofsinhar, il-Gvern kien għadu sieket sal-ħin tal-wasla tagħhom fl-Isla hekk kif kien għadu ma ħareġ l-ebda stqarrija. Wara l-iżbark tagħhom f'pajjiżna, il-118-il immigrant mistennija jagħmlu swab test għall-Coronavirus. Kien lejn l-aħħar tax-xahar li għadda meta l-Gvern ħareġ espressjoni ta' interess għal bastiment bil-għan li fuqu jinżammu immigranti fi kwarantina. Sa issa għadu mhux ċar jekk dan it-tender ġiex aġġudikat. //= $special ?>